Eer jou vader en moeder - Malkoppie Terapie
Dit staan so in ons Bybel. Eer is 'n interessante konsep. Eer se definisie is om met respek teen jou ouers op te tree.
Respek word verdien en nie net gegee nie. Dit is wat ek my kinders leer. Die Bybel sê sonder dat jou ouers dit verdien moet jy hulle eer. Dit is 'n direkte opdrag. Ons mensdom kan tog so gou verwaand raak. Wat is prioriteit in jou lewe? Mag? Geld?
Nou vra ek, verdien jy respek? Jy wat jou pa amper slaan… vloek en skel? Jy wat jou ma afmaak en sleg sê.. kyk in die spieël? Op watter fondament is jou geluk gebou? Is jou lewe nie ook maar gevul met die goed wat jy nou so veroordeel nie… Jy wat jou ouers nie wil ken nie omdat hulle sulke slegte ouers was.. kyk in die spieël.. wat dink jou kinders van jou? Watter rol as ouer speel jy? Kan jy sulke klippe gooi en onskuldig staan?
'n Ware gelukkige mens is die mens wat al verloor hy alles, mag, geld en gesondheid, hy nogsteeds die liefde het van die mense wat hy as sy naby mense beskou… dink diep of jy die voorreg het van die ware liefde.
Ons almal word ouer.. hopelik word jou woorde nie die woorde wat jou kinders vir jou eendag gaan sê nie. Tyd bring insig.. maar kan ook eensaamheid bring. Moenie wag totdat dit te laat is nie.
​Gedrag en woorde kan vergewe word… moenie dat skuldgevoel jou in jou ou dae gaan opvreet nie… Maak jou los van dit wat jou vreet van binne en leer om te aanvaar, lief te hê en gelukkig te wees.. werklik gelukkig…